
Europski parlament,
–	uzimajući u obzir Prijedlog Komisije upućen Europskom parlamentu i Vijeću (COM(2023)0256),
–	uzimajući u obzir članak 294. stavak 2. i članak 91. stavak 1. Ugovora o funkcioniranju Europske unije, u skladu s kojima je Komisija podnijela Prijedlog Parlamentu (C9‑0178/2023),
–	uzimajući u obzir članak 294. stavak 3. Ugovora o funkcioniranju Europske unije, 
–	uzimajući u obzir mišljenje Europskoga gospodarskog i socijalnog odbora od 11. rujna 2023.[footnoteRef:1], [1:  	SL C, C/2023/882, 8.12.2023, ELI: http://data.europa.eu/eli/C/2023/882/oj.] 

–	uzimajući u obzir mišljenje Odbora regija;
–	uzimajući u obzir privremeni sporazum koji je odobrio nadležni odbor u skladu s člankom 74. stavkom 4. Poslovnika te činjenicu da se predstavnik Vijeća pismom od 9. veljače 2024. obvezao prihvatiti stajalište Europskog parlamenta u skladu s člankom 294. stavkom 4. Ugovora o funkcioniranju Europske unije,
–	uzimajući u obzir članak 59. Poslovnika,
–	uzimajući u obzir mišljenje Odbora za zapošljavanje i socijalna pitanja,
–	uzimajući u obzir izvješće Odbora za za promet i turizam (A9‑0370/2023),
1.	usvaja sljedeće stajalište u prvom čitanju[footnoteRef:2]; [2:  	Ovo stajalište zamjenjuje amandmane usvojene na sjednici 12. prosinca 2023. (Usvojeni tekstovi P9_TA(2023)0453).] 

2.	poziva Komisiju da predmet ponovno uputi Parlamentu ako zamijeni, bitno izmijeni ili namjerava bitno izmijeniti svoj Prijedlog; 
3.	nalaže svojoj predsjednici da stajalište Parlamenta proslijedi Vijeću, Komisiji i nacionalnim parlamentima.

Stajalište Europskog parlamenta usvojeno u prvom čitanju 13. ožujka 2024. radi donošenja Uredbe (EU) 2024/... Europskog parlamenta i Vijeća o izmjeni Uredbe (EZ) br. 561/2006 s obzirom na minimalne zahtjeve u pogledu minimalnih stanki te dnevnih i tjednih razdoblja odmora u sektoru povremenog prijevoza putnika i s obzirom na ovlast država članica za izricanje sankcija za kršenja Uredbe (EU) br. 165/2014 počinjena u drugoj državi članici ili trećoj zemlji

